17-jarige vas ná Middelburg-meisie se verdwyning | Maroela Media
17-jarige vas ná Middelburg-meisie se verdwyning
'n 17-jarige seun is steeds in aanhouding nadat hy Woensdagmiddag in hegtenis geneem is in verband met die verdwyning van Neline van Zyl (13), die laerskoolmeisie van Middelburg in Mpumalanga wat sedert verlede Donderdag vermis was.
Kapt. Khanyisile Zwane, woordvoerder van die Middelburg-polisie, het Donderdag aan Maroela Media gesê Neline is Woensdag omstreeks 15:00 by 'n gastehuis in die Loskopdam-omgewing gevind.
"Ondersoekbeamptes van die Middelburg-polisie is saam met die meisie se ouers na die Groblersdal-polisiestasie waar hulle onder meer verklarings van die meisie, die 17-jarige seun en sy ma in die teenwoordigheid van haar regsverteenwoordiger afgeneem het," het Zwane gesê.
Die seun se ma is nie in hegtenis geneem soos vroeër berig is nie. Hy sal na verwagting Vrydag in die Middelburg-landdroshof verskyn op aanklag van ontvoering.
Zwane het gesê Neline het Woensdagmiddag berading van 'n maatskaplike werker ontvang en is veilig terug in haar ouers, Rudolf en Petra van Zyl, se sorg.
"Maatskaplike werkers sal die gesin bystaan en berading bied indien hulle dit verlang," het Zwane bygevoeg.
Daar is versoek om die gesin se privaatheid te respekteer.
Maroela Media het vroeër berig 'n grootskaalse soektog is na Neline, 'n leerder aan die Laerskool C.R. Swart, van stapel gestuur nadat haar ouers Donderdagmiddag onraad gemerk het. Sy sou ná skool krieket by die Hoër Tegniese Skool (HTS) Middelburg gaan kyk het en daarna na haar dansklas gegaan het. Haar ouers het egter by een van haar vriende vasgestel dat sy nooit by die krieket-wedstryd opgedaag het nie en ook nie by die dansskool was nie.
Lees die vorige berigte oor Neline van Zyl op Maroela Media.
Neline van Zyl
Man wat ma vermoor, sê hy 'is seun van God'
Verpleegskool in ligte laaie tydens Limpopo-betoging
Wat ek net glad nie verstaan nie is die betrokkenheid van die 17 jarige seun se ma. Was sy bewus dat die twee kinders saam was? Was sy by hulle gewees? As sy was is dit nie vreemd dat sy nie die dogter se ouers gekontak het nie sodat sy seker is hulle weet waar hulle kind is???
ek verstaan nie, daar word van ontvoering/verdwyning gepraat, dan het die meisie mos nie uit eie vrye wil saam gegaan. Of kom ek stel dit so, is sy nou ontvoer of nie. En ek verstaan nie die privaatheid respekteer, so iets maak elkgeval opslae, en dan praat almal oor dit. en soos n vorige kommentaar lees, ja lig ons in, dit kan met enigeen gebeur, dat n mens weet oor wat gaan so iets
As mens verwag dat die gemeenskap moet help soek, moet die gemeenskap mos ook weet hoekom en waarom. Het sy vrywillig saam gegaan, of wat? Hoekom is net die seun in die moeilikheid? Klink vir my of dit 'n (swak) beplande wegloopaksie was.
Ja ek verstaan dat hulle vra dat hulle privaatheid gerespekteer moet word. Mense daarbuite, veral hulle wat altyd klippe soek om te gooi hoef niks verder te weet nie. Dit sal wel later uitkom wat gebeur het.
I don't understand, when she went missing there was no privacy, and know that she been found they want privacy and don't want the media to know what happened, but it was fine for them to get everyone involved to help look for her, so strange these parents are who cry out for they missing kids, and another thing is i am sure she got into the car herself and was not forced.